Page:Blue e'ed Mary.pdf/4

 My daddie says, gin I’ll forsake him,

He’ll gie me guid hunder merks ten:

But, if it’s ordain’d I maun tak him,

O wha will I get but Tam Glen?

Yestreen at the Valentine’s dealing,

My heart to my mou' gied a sten’;

For thrice I drew ane without failing,

And thrice it was written, Tam Glen.

The last Halloween I was waukin

My drouket sark-sleeve, as ye ken;

His likeness came up the house stauking,

And the very grey breeks o’ Tam Glen!

Come counsel, dear Titty, don’t tarry:

I’ll gie you my bonnie black hen,

Gif ye will advise me to marry

The lad I lo’e dearly, Tam Glen.





This is no my ain house,

I ken by the rigging o’t;

Since with my love I’ve changed vows,

I dinna like the bigging o’t.